Gewilde radio-aanbieder vas vir dronkbestuur | Maroela Media
Gewilde radio-aanbieder vas vir dronkbestuur
'n Gewilde radio-aanbieder is Saterdagaand kort voor middernag in hegtenis geneem nadat hy glo onder die invloed van alkohol bestuur het.
Kapt. Sandra Janse van Rensburg, polisiewoordvoerder, het aan Maroela Media bevestig Wayne Hart van Algoa FM se The Drive-program, weeksdae van 15:00 tot 19:00, is om 23:45 in Lenevilleweg in Lorraine, Port-Elizabeth, in hegtenis geneem.
"Die polisie het sy voertuig tydens 'n roetine-misdaadvoorkomingsoperasie van die pad af getrek, waarna hy in hegtenis geneem is op aanklag van dronkbestuur. Hy is Sondag op eie verantwoordelikheid vrygelaat en gelas om weer in die hof te verskyn," het sy gesê.
"Die hofverskyning is ses maande van nou af om genoeg tyd te gun om vir die bloedtoetsuitslae te wag."
Algoa FM en Hart het Sondag 'n gesamentlike verklaring oor die voorval uitgereik.
"Ons is natuurlik teleurgesteld in Wayne, maar bly dat hy gekies het om verantwoordelikheid vir sy dade te aanvaar," het Alfie Jay, die radiostasie se bedryfsdirekteur, gesê.
"Vriende, ek 'n fout gemaak. Ek het my les geleer. Ek wil die polisie bedank wat hul werk gedoen het. Hulle is nie die vyand nie, hulle is daar om na ons om te sien," het Hart gesê.
Die radiostasie se bestuur het aangedui dat daar geen tugstappe teen Hart gedoen gaan word nie. Hy sal na verwagting Maandagmiddag met sy program voortgaan.
Algoa FM en Hart het onderneem om nie die saak verder met enigiemand te bespreek nie sodat die gereg eers "sy gang kan gaan".
dronkbestuur Oos-Kaap Port Elizabeth
Drie vas ná 'aanvaller' sterf
Ag shame en more doen hy dit weer. Wat van al die ander wat die naweek dronk bestuur het?
Hoekom hoor ons nie van hulle nie. Of is dit net bekendes wat dronk bestuur?
Jinne die Drive program sou mors dood gewees het sonder jou daar. Sterkte almal maak jou foute en laat die wat klippe gooi eerste die balke uit hulle oe laat haal en dan kyk of die glashuise waarin hulle bly die klippe kan weerstaan.
Gaan groot of gaan huis toe en daarmee se ek nie dis reg om te drink en te bestuur nie…… almal oortree die een of ander tyd.
Laat waai met die musiek.
Dronkbestuur is krimineel. Uit en gedaan. Moenie nou saggies wees in julle kommentaar nie. Hoe durf enigeen dit doen, ongeag jou status. Dis baie meer as n foutjie! Skort sy lisensie op dan beteken sy pragtige belydenis darem iets vir die samelewing. Dronkbestuurders behoort aangekla te word van poging tot moord.
Vandag se klasifikasie as dronk is ook regtig nie meer dronk nie. Twee drankies plaas jou alreeds in die dronkbestuur groep, na 2 drankies is jy beslis nog nie regtig "dronk" nie. So as jy 2 glasies wyn saam met ete drink is jy vir alle praktiese doeleindes dronk ?
Medisyne maak mens dan ook soms "dronk". Emosioneel agter 'n stuur, is "blind" en "dronk". Nie VIR dronkbestuur nie, maar voel ook dis belaglik om mens as dronk te klas na byvoorbeeld 2 glasies wyn. Behalwe as jy goed weet dit tas jou aan – bly dan daarvan af weg?
2 Maal nou die noue ontkoming gehad van mense wat aan die verkeerde kant van die pad aangery kom (saans). Wat 'n skok! Was hul dronk???? Wat hul ookal was, was nie normaal nie en dit was skrikwekkend.